Държавен вестник, бр. 84, 2025 г., стр. 29

БРОЙ  84	
Д Ъ Р Ж А В Е Н  В Е С Т Н И К 	
СТР.  29   
Г л а в а  I I I  – Комитет за преглед
Член 50. Мандат и състав
1. Генералният директор създава Комитет за 
преглед, който изпълнява следните функции:
a) отправя технически препоръки към Ге­
нералния директор относно измененията 
на настоящите Правила;
b) предоставя технически съвети на Гене­
ралния директор по отношение на посто­
янните препоръки, както и свързаните 
с тях изменения или прекратявания; и
c) предоставя технически консултации на 
Генералния директор по всички въпроси, 
отнесени от него във връзка с действието 
на настоящите Правила.
2. Комитетът за преглед се счита за експер­
тен комитет и се подчинява на Правилника 
за консултативните групи на СЗО, освен ако 
в настоящия член не е предвидено друго.
3. Членовете на Комитета за преглед се 
избират и назначават от Генералния дирек­
тор измежду лицата, включени в Списъка 
на експертите по МЗП, а когато е уместно, 
и в други експертни консултативни групи на 
Организацията.
4. Генералният директор определя броя на 
членовете, които да бъдат поканени на заседа­
ние на Комитета за преглед, определя датата 
и продължителността му и свиква Комитета.
5. Генералният директор назначава члено­
вете на Комитета за преглед само за периода 
на работа на дадено заседание.
6. Генералният директор подбира члено­
вете на Комитета за преглед въз основа на 
принципите на справедливо географско пред­
ставителство, баланс между половете, баланс 
между експертите от развитите и развиващите 
се страни, представителство на разнообразието 
от научни становища, подходи и практически 
опит в различни части на света, както и под­
ходящ интердисциплинарен баланс.
Член 51. Организация на работата
1. Решенията на Комитета за преглед се 
вземат с мнозинство от присъстващите и 
гласуващи членове.
2. Генералният директор приканва държа­
вите членки, Организацията на обединените 
нации и нейните специализирани агенции и 
други съответни междуправителствени или 
неправителствени организации, които са в 
официални отношения със СЗО, да определят 
свои представители, които да присъстват на 
заседанията на Комитета. Тези представители 
могат да представят меморандуми и със съгла­
сието на председателя да правят изявления по 
обсъжданите въпроси. Те нямат право на глас.
Член 52. Доклади
1. За всяко заседание Комитетът за преглед 
изготвя доклад, в който се излагат становищата 
и препоръките на Комитета. Този доклад се 
одобрява от Комитета за преглед преди края 
на заседанието. Неговите становища и съвети 
не ангажират Организацията и се формулират 
като съвет към Генералния директор. Текстът 
на доклада не може да бъде променян без 
съгласието на Комитета.
2. Ако Комитетът за преглед не е единоду­
шен в констатациите си, всеки член има право 
да изрази своето различно професионално 
мнение в индивидуален или групов доклад, в 
който се посочват причините за различното 
мнение и който е част от доклада на Комитета.
3. Докладът на Комитета за преглед се 
представя на Генералния директор, който 
съобщава неговите становища и препоръки 
на Здравната асамблея или на Изпълнителния 
съвет за разглеждане и последващи действия.
Член 53. Процедури за постоянни препоръки
Когато Генералният директор счита, че 
постоянна препоръка е необходима и уместна 
за конкретен риск за общественото здраве, той 
изисква становище от Комитета за преглед. В 
допълнение към съответните параграфи на чле­
нове 50 – 52 се прилагат следните разпоредби:
a) предложения за постоянни препоръки, 
тяхното изменение или прекратяване 
могат да бъдат представени на Комитета 
за преглед от Генералния директор или 
от държавите – страни по МЗП, чрез 
Генералния директор;
b) всяка държава – страна по МЗП, може 
да предостави съответната информация 
за разглеждане от Комитета за преглед;
c) Генералният директор може да поиска 
от всяка държава – страна по МЗП, 
междуправителствена организация или 
неправителствена организация, която 
е в официални отношения със СЗО, да 
предостави на разположение на Комитета 
за преглед информацията, с която разпо­
лага, относно предмета на предложената 
постоянна препоръка, както е посочено 
от Комитета за преглед;
d) Генералният директор може по искане 
на Комитета за преглед или по собст­
вена инициатива да назначи един или 
повече технически експерти, които да 
консултират Комитета за преглед; те 
нямат право на глас;
e) всеки доклад, съдържащ становища 
и препоръки на Комитета за преглед 
относно постоянните препоръки, се 
предоставя на Генералния директор 
за разглеждане и вземане на решение;